BlackKakapo/recipes-ro huggingface dataset:
Turte cu ceapa verde (Scallion Pancakes) 

Ingrediente:
● Faina alba calitate superioara - 400 g 
● Apa clocotita - 250 ml 
● Ceapa verde - 2 legaturi 
● Ulei de floarea soarelui - 100 ml 
● Sare - 1 lingura 

Mod de preparare:
1. Intr-un bol cantariti faina, adaugati apa clocotita fierbinte.
2. Amestecati aluatul pentru inceput cu o lingura sau spatula - ca este foarte fierbinte.
3. Apoi il scoateti pe masa si framantati o bila de aluat.
O lasati 10 minute la odihnit.
4. Mai framantati-o  putin si lasati sa se odihneasca inca 45 de minute, sa se inmoaie bine.
5. Dupa acest timp taiati bila in 8 bucati egale.
6. Luati cate o bucata de aluat, o aplatizati putin prin faina.
7. Si intindeti o foaie cat se poate de subtire.
8. Asa intindeti toate foile, le ungeti cu ulei, presarati cu sare si ceapa verde taiata marunt.
9. Rulati fiecare foaie.
10. Si le formati asa ca in poza, ca un fel de melcisori.
11. Eu le-am lasati 15 minute sa se odihneasca.
12. Si apoi am intins fiecare "melc" intr-o foaie cam de 5mm grosime.
Le puteti intinde si fara sa se odihneasca aluatul, dar s-ar putea sa fie mai elastice si se intind mai greu.
13. Incingeti putin ulei in tigaie si puneti pe rand turtele la prajit.
14. Le frigeti cam 3-4 minute pe fiecare parte, pana se rumenesc frumos.
15. Asa le coaceti pe toate si le puneti una peste alta pe parcurs.
16. Noua ne-au placut mai mult calde, dar si reci sunt bune.
Pofta Buna!
Tarta cu visine 

Ingrediente:
● Praf de budinca la plic - 1 buc 
● Lapte de vaca - 0.5 l 
● Zahar - 300 g 
● Compot de visine fara samburi - 1 l  (Sau folositi visine proaspete sau congelate.)
● Gelatina - tort gele de la dr.oetker - 3 buc 

Mod de preparare:
1. Se prepara budinca conform instructiunilor de pe plic, se racoreste amestecandu-se continuu 5-10 min.
Apoi se intinde crema de budinca pe tarta.
2. Visinile se scurg de suc si se arnajeaza pe toata suprafata tartei.
3. In sucul de visine se adauga zahar conform gusturilor, este bine sa fie mai dulce.
Si conform instructiunilor de pe plicul de Tort-Gele se prepara jeleul. Acesta se toarna cald peste visine, si veti observa ca se gelifiaza imediar ce il turnati.
Lasati tarta la rece 3-4 ore.
4. Se serveste rece.
Nu am reusit sa fac poza la sectiune, pentru ca am plecat cu ea in vizita, dar va asigur ca este superba. Sectiunea este jumatate alba, si jumatate rosie - o combinatie super.
Pofta Buna!
Chiftelute de dovlecei cu fulgi de ovaz 

Ingrediente:
● Dovlecel - 1 buc  (aproimativ de 300g - unul de marime medie)
● Fulgi de ovaz fini - 0.5 pahare  (paharul=250ml)
● Apa clocotita - 0.5 pahare  (acelasi pahar)
● Oua - 1 buc 
● Ceapa (mica) - 1 buc 
● Usturoi (catei) - 2 buc 
● Sare,piper - 0.5 lingurite  (dupa gust)
● Ulei de floarea soarelui - 50 ml 

Mod de preparare:
1. Fulgii de ovaz fini se amesteca cu apa clocotita fierbinte si se lasa 10 minute.
2. In acest timp dati dovlecelul prin razatoarea mai mare si il scurgeti bine de zeama, cu mainile.
3. Adaugati dovleceii peste fulgii de ovaz, tot acolo puneti oul, ceapa tocata marunt si usturoiul pisat.
Potriviti de sare si piper dupa preferinte, amestecati bine.
4. Pe parcurs ce le veti praji pe tigaie, dovleceii mai lasa zeama - dati la o parte compozitia cu lingura si scurgeti atent zeama din bol.
5. Incalziti bine tigaia cu putin ulei si cu o lingura puneti compozitia de dovlecei.
Puteti sa le dati orice forma vreti, cu lingura, aluatul este mai lichid.
6. Cand se rumenesc frumos pe o parte, le intoarceti si pe cealalta cu o spatula.
7. Le scoateti pe o farfurie asternuta cu servetele de hartie, sa absoarba uleiul din exces.
8. Eu le-am facut mai maricele si mi-au iesit cam 12 bucati. Le puteti face si mai mici sau daca sunteti o familie mai mare, dublati cantitatile.
Se servesc cu iaurt sau smantana si sunt absolut delicioase.
Pofta Buna!
Rata pe varza la cuptor Reteta  

Ingrediente:
● Carne de rata - 1 kg  (o rata intreaga dar puteti sa luati doar pulpe sau piept)
● Varza murata - 500 g 
● Varza alba - 500 g 
● Ceapa - 1 buc 
● Bulion de rosii - 300 ml 
● Sare - 1 lingurita 
● Piper macinat - 0.5 lingurite  (si alte mirodenii dupa gust)

Mod de preparare:
1. Carnea de rata o curatati si spalati bine.
Eu am facut aici portie dubla de ingrediente, sa avem si pentru a 2-a zi, suntem 4 persoane la masa :)
2. Asezonati carnea cu sare si piper pe toate partile.
3. Luati o tava de cuptor adanca, cam de 20x30cm si puneti in ea 500g de varza murata tocata.
Aici am folosit varza facuta dupa reteta mea de varza tocata murata, dar puteti folosi si varza simpla murata.
4. Puneti inca 500g de varza tocata alba, simpla - o presati bine cu mainile si un strop de sare.
5. Taiati cubulete o ceapa si adaugati la varza din tava.
6. Turnati o cana mare de bulion(din acela gen suc).
7. Presarati putin piper macinat si alte mirodenii dupa gust.
8. Amestecati bine cu mainile aceasta compozitie si o distribuiti uniform in tava.
9. Deasupra aranjati pulpele pregatite la pasul 1 si 2.
10. Acoperiti tava cu o folie de aluminiu sau capac si puneti la cuptorul preincalzit la 200 de grade pentru 1 ora.
11. Dupa aceasta ora scoateti folia, ungeti pulpele cu niste zeama si untura din tava.
Puneti tava inapoi la cuptor, fara folie, pentru inca 1 ora.
12. Acum pulpele vor incepe sa se rumeneasca si varza se caleste mai activ.
La fiecare 20 de minute scoateti tava si ungeti pulpele cu untura lasata.
13. Cam asa arata cand este gata, pulpele sunt rumene bine si varza este perfect calita, fara zeama in ea, frageda si moale.
14. Serviti cu un piure de cartofi si niste vin rosu bun, carnea si varza sunt foarte fragede si moi.
Pofta Buna!
Salata libaneza de varza (Malfouf) 

Ingrediente:
● Varza alba - 500 g 
● Ceapa verde - 1 buc 
● Patrunjel verde - 1 legatura 
● Usturoi (catei) - 2 buc 
● Lamaie - 0.5 buc 
● Ulei de masline extravirgin - 50 ml 
● Sare - 0.5 lingurite  (dupa gust)
● Menta uscata - 1 lingurita  (sau cateva frunze de menta proaspata)

Mod de preparare:
1. Pregatiti, curatati si spalati toate ingredientele pentru salata.
2. Taiati varza subtire, cu un cutit sau puteti folosi o razatoare mandolina.
3. O presati putin cu mainile, sa se fragezeasca.
Daca este varza de primavara noua, nu insistati mult. La varza de iarna recomand sa o apasati mai bine, fiind ceva mai tare si densa.
4. Mutati varza in bol, adaugati peste ea patrunjelul si ceapa tocate marunt.
5. Intr-un bol mic preparati dressingul pentru salata - amestecati uleiul cu zeama de la o jumatate de lamaie, sarea, menta uscata si usturoiul pisat.
6. Amestecati bine, serviti imediat si savurati.
Pofta Buna!
Chec simplu de casa Reteta  

Ingrediente:
● Oua - 3 buc 
● Zahar - 300 g 
● Lapte batut/iaurt/chefir - 250 ml 
● Unt - 100 g 
● Bicarbonat de sodiu - 1 lingurita  (stins cu otet sau suc de lamaie, sau 1 pliculet de praf de copt)
● Zahar pudra - 1 buc 
● Esenta de vanilie - 1 buc 
● Faina alba calitate superioara - 300 g 

Mod de preparare:
1. Pregatiti toate ingredientele pentru chec.
2. Intr-o cratita mica, la foc mic topiti untul sau margarina.
3. Intr-un bol mai mare bateti ouale cu zahar, sa se faca spuma.
4. Apoi adaugati laptele batut, amestecati bine. Adaugati untul topit, vanilia si bicarbonatul stins, ametecati bine.
In caz ca folositi praf de copt, il puneti in faina, amestecati si dupa aceasta le adaugati impreuna.
5. Adaugati faina, amestecati bine cu telul sa nu fie cocoloase. Aluatul trebuie sa fie ca o smantana mai groasa, daca mai este nevoie adaugati inca o jumatate de pahar de faina.
6. In 2 forme de chec puneti hartie de copt.
7. Distribuiti uniform aluatul in ambele forme.
8. Puneti tavile la cuptor la foc mediu, lasati sa se rumeneasca bine si le scoateti.
9. Lasati checul sa se racoreasca bine cateva ore, iar cat este cald il presarati cu zahar pudra/ciocolata...etc.
10. Daca il taiati cand este fierbinte, checul va fi mai cleios, asa ca aveti rabdare sa se raceasca. Sunt sigura ca aceasta va fi recompensata de gustul delicios a checului :)
Pofta Buna!
Guacamole (Pate de avocado) 

Ingrediente:
● Avocado - 1 buc 
● Rosii - 1 buc  (1 rosie mai mica sau jumatate din una mai mare)
● Lamaie - 0.5 buc  (veti folosi doar sucul - 2-3 linguri)
● Usturoi - 1 buc  (1 catel de usturoi sau un varf de lingurita de pudra de usturoi)
● Ulei de masline - 2 linguri 
● Sare - 0.25 lingurite  (puneti dupa gust)

Mod de preparare:
1. Avocado se taie de-a lungul in jumate. Cu o lingura se scobeste miezul si se pune intr-o farfurie mai adanca.
2. Cu o furculita pasati putin pulpa de avocado - fiind moale si copt se face simplu si repede. Nu recomand s-o pasati cu blenderul o face prea pasta si ii schimba din gust - testat...
3. Rosia se spala si se taie cubulete mici, se adauga la pasta de avocado.
4. Urmeaza uleiul de masline.
5. Apoi zeama de lamaie - 3-4 linguri, usturoiul pisat (pudra de usturoi) si sarea dupa gust. 
Lamaia este obligatorie - avocado nu se oxideaza repede, dar oricum va recomand sa nu faceti cantitate mare de pate o data - cel mai bun este proaspat, desi nu se pierde mult din gust si a 2-a zi oricum este mai bun atunci, abia facut.
6. Se amesteca toata treaba asta, apoi se trece intr-un bol de servit si se savureaza cu orice va place - pe felii de legume, paine sau orice preferati.
Pofta Buna!
Salata cu dovlecei, rosii si telemea 

Ingrediente:
● Dovlecei - 3 buc 
● Rosii - 3 buc 
● Ceapa rosie - 1 buc  (sau alba)
● Telemea de vaca - 100 g 
● Ulei de masline extravirgin - 3 linguri  (+ otet dupa preferinte(eu nu pun, pt mine e suficienta zeama de la rosii pt aroma si gust))
● Sare - 0.5 lingurite 

Mod de preparare:
1. Dovleceii se spala, se taie rondele(cam de 3mm grosime) si se coc asa simplu pe gratarul de aragaz.
2. Dupa ce terminati lasati-i sa se racoreasca apoi ii treceti intr-un bol adanc in care veti amesteca salata.
3. Rosiile se spala si se taie felii cat de groase si frumoasa vreti, le adaugati la dovlecei.
4. Adaugati sarea si uleiul, amestecati bine.
5. Eu am trecut salata intr-o farfurie mai frumoasa apoi am pus ceapa si telemeaua deasupra.
Dar merge la fel de bine sa le amestecati pe toate o data.
6. Se serveste imediat si cu mare placere :)
Pofta Buna!
Budinca de gris cu ciocolata 

Ingrediente:
● Lapte - 1 l 
● Ciocolata - 100 g 
● Gris - 100 g 
● Zahar - 150 g 
● Unt - 1 lingura 
● Esenta de vanilie - 1 buc  (sau de cafea, rom, etc.)

Mod de preparare:
1. Laptele se pune la fiert, cand incepe sa fiarba adaugati ciocolata si amestecati pana se dizolva complet.
2. Apoi adaugati grisul "in ploaie", in acelasi timp amestecati laptele cu telul sa nu faceti cocoloase.
3. Lasati sa fiarba incet pana se ingroasa, cam 5-7 minute. Apoi adaugati zaharul si vanilia. Amestecati, stingeti focul si lasati vreo ora sa se racoreasca.
4. Dupa acest timp adaugati untul.
5. Si blendati bine compozitia, sa fie cat mai fina la vedere si gust - cam 8-10 minute la viteza maxima.
6. Turnati compozitia in pahare sau cupe si o puneti la frigider pe 2-3 ore(pentru cei nerabdatori:) sau peste noapte.
Este foarte buna, aromata, dulce si cremoasa.
Pofta Buna!
Drob-coronita in aluat de foietaj Reteta  

Ingrediente:
● Oua fierte - 6 buc 
● Oua - 6 buc 
● Ceapa verde - 5 buc 
● Usturoi verde - 5 buc 
● Patrunjel verde si marar verde - 1 buc  (adica 1 legatura, in plus puteti pune orice alte verdeturi preferati)
● Carne de pui - 1 kg  (sau de miel, curcan, combinate cu organe - dupa preferinte)
● Ceapa alba - 1 buc 
● Aluat foietaj - 500 g 
● Sare - 1 lingurita 
● Piper negru macinat - 0.25 lingurite 
● Ulei - 30 ml  (in caz ca vreti carnea s-o caliti, ca la mine)

Mod de preparare:
1. Carnea o puteti prepara in 2 moduri:
- o caliti la tigaie cu putin ulei, apoi la final adaugati si o ceapa alba acolo sa se patrunda(anume asa am facut eu aici);
- ori fierbeti simplu in apa, cu orice mirodenii preferati.
Dupa oricare din aceste metode lasati sa se racoreasca.
2. Apoi o treceti prin masina de tocat carne, prin blender sau tocati marunt cu un cutit.
3. In bolul cu carnea maruntita adaugati verdeata tocata - adica ceapa si usturoiul verde, plus patrunjelul si mararul.
4. Puneti tot aici 5 oua, 1 lingurita de sare si putin piper negru macinat, amestecati bine cu o lingura.
Eu prefer sa nu aglomerez prea multe mirodenii, dar o puteti adapta la orice gust si aroma.
5. Puneti foietajul in tava de cuptor asternuta cu hartie de copt.
Taiati excesul din ea, asa ca in tava sa aveti un patrat. Aluatul in plus se da la o parte, il vom folosi mai tarziu.
6. Acum in mijlocul patratului puneti un pahar sau o cana.
7. Distribuiti imprejurul acestuia toata umplutura de drob.
8. O nivelati si presati cu lingura in forma de inel.
9. Acum adanciti in drob ouale fierte, va ajutati cu o lingura ca sa-i faceti loc mai inauntrul umpluturii.
10. Iarasi taiati excesul de aluat de pe langa drob, dar lasati o margine cam de 1 cm.
11. Aceasta o ridicati in sus, sa formam o bordura de jos la drobul nostru.
12. Scoateti atent paharul din mijloc.
13. Taiati putin aluatul din mijloc(unde a fost paharul) si ridicati bordurile in sus.
14. Foietajul ramas anterior se taie in benzi de 1-1.5cm latime.
15. Fiecare banda se cresteaza oblic, cu un cutit, pe lungime din ambele parti.
16. Cu aceste benzi frumoase ornam la final drobul, mai intai la baza, imprejurul lui.
17. Si deasupra, in spatiul ramas intre ouale fierte.
18. Ungeti foietajul acesta cu ou batut si puneti drobul in cuptorul preincalzit la 160 de grade pentru 30-40 de minute, pana se rumeneste frumos.
19. Dupa cuptor lasati sa se raceasca minim 3-4 ore.
20. Apoi il aranjati pe un platou frumos, si va bucurati de forma si gust - este foarte echilibrat si gustos, chiar va recomand reteta.
Pofta Buna!
Pui cu masline Reteta  

Ingrediente:
● Carne de pui - 1 kg 
● Masline negre - 200 g  (cu sau fara samburi)
● Ceapa alba - 1 buc 
● Usturoi (catei) - 3 buc 
● Rosii cubulete din conserva - 400 g  (sau taiate proaspete)
● Pasta de rosii - 1 lingura 
● Unt - 20 g 
● Vin alb demisec - 0.5 pahare 
● Sare - 1 lingurita  (reglati dupa gust)
● Piper negru macinat - 0.25 lingurite 
● Cimbru - 0.5 lingurite  (sau o ramura verde mica, dar este optional)

Mod de preparare:
1. Pregatiti puiul mai intai - eu am transat un pui intreg, bucatile mai osoase le-am lasat pentru ciorbe/supe, cele mai cu carne le folosesc la mancare.
Dar puteti folosi doar pulpe, piept, aripi, etc.
2. Fiindca am avut masline in saramura(marca Fine Life), le-am pus intr-o sita la scurs.
3. Va pregatiti sa aveti la indemana si restul ingredientelor pentru reteta.
4. Acum incingeti bine untul intr-o tigaie mai mare si adanca(aici 28cm) si puneti la prajit bucatile de pui.
5. Le intoarceti pe parcurs si rumeniti frumos pe toate partile.
6. Apoi le mutati din tigaie inapoi in farfurie, sa astepte putin.
7. Iar in aceeasi tigaie caliti ceapa, sa se rumeneasca usor, adaugati usturoiul tocat marunt, amestecati si mai lasati 10 secunde.
8. Puneti repede 1 lingura din pasta de rosii, amestecati bine si caliti inca 1-2 minute.
9. Adaugati rosiile cubulete din conserva, sau puneti rosii proaspete tocate, daca e sezon.
Turnati si vinul alb demisec.
10. Potriviti dupa gust de sare, piper si cimbru(optional).
11. Pulpele le aranjati inapoi in acest sos din tigaie.
12. Adaugati inca 1-2 pahare de apa, doar cat sa acopere putin carnea.
13. Cand toata aceasta compozitie incepe sa fiarba, acoperiti tigaia cu capac si lasati la foc mic cam 1-2 ore.
14. Pe parcurs mai intoarceti bucatile de carne si verificati daca sunt gatite.
15. La final, atunci cand carnea devine moale si frageda, scoateti capacul si dati focul mai mare. Lasati sa fiarba intens pana sosul se mai evapora si devine putin mai gros, iar asta o reglati dupa preferinte. Mie imi place sa fie sosul putin mai dens si las sa fiarba pana imi convine consistenta.
16. Apoi adaugati maslinele, amestecati usor si mai lasati 10 min la fiert.
17. Dupa acest timp gustati de sare si mai potriviti la nevoie.
Serviti mancarica calda cu orice garnitura preferati, la noi a fost o salata simpla de cruditati.
Pofta Buna!
Milopitakia - biscuiti grecesti umpluti cu mere, de post 

Ingrediente:
● Mere - 500 g 
● Zahar - 160 g  (100g in umplutura de mere si 60g in aluat)
● Stafide - 40 g 
● Nuci - 40 g 
● Portocale - 2 buc 
● Faina alba - 350 g 
● Ulei - 100 ml 
● Scortisoara macinata - 1 lingurita 
● Esenta de vanilie - 1 lingura 
● Praf de copt - 10 g 
● Sare - 0.25 lingurite 
● Zahar pudra - 1 lingura  (optional, pentru ornat)

Mod de preparare:
1. Turnati 1 pahar de apa clocotita fierbinte peste stafide, lasati asa 5-10 minute apoi le scurgeti.
2. Intr-o tigaie puneti aproximativ 500g de mere curatate si taiate cubulete, adaugati peste ele 100g de zahar si lasati pe foc mediu la gatit pentru 15-20 de minute.
Amestecati periodic.
3. Spalati bine portocalele, le uscati cu un prosop apoi radeti coaja lor, atentie doar partea cea mai de sus, portocalie!
Dupa aceasta stoarceti bine zeama din ele - ne trebuie pentru aluat aproximativ 100ml de suc.
4. Tocati marunt 40g de nuci.
5. Intre timp merele s-au gatit, sunt moi si nu mai au zeama.
6. Adaugati aici stafidele scurse bine de apa, nucile tocate, 1 lingurita coaja rasa de portocale si 0.5 lingurita de scortisoara. Amestecati foarte bine toata compozitia.
7. Intr-un bol mare turnati 100ml suc de portocale, 100ml de ulei si esenta de vanilie.
8. Adaugati 60g de zahar, 1 lingurita coaja rasa de portocale, 0.5 lingurita de scortisoara, 350g de faina, 10g praf de copt si un varf de lingurita de sare.
Amestecati bine mai intai cu o spatula sau lingura.
9. Apoi framantati aluatul pe masa, pana devine uniform, moale si deloc lipicios.
10. Il taiati in 2 bucati si formati 2 bile de aluat.
Lasati-le la odihnit 10-15 minute.
11. Dupa acest timp intindeti pe rand, cu facaletul, fiecare bila intr-o foaie de aproximativ 2-3mm grosime.
Decupati cu un pahar sau cana mare cercuri, ale mele au fost de 7-8cm in diametru.
12. Puneti cate 1 lingurita de umplutura de mere peste fiecare cerc.
13. Lipiti capetele opuse.
14. Apoi in continuare lipiti marginile, ca sa obtineti un fel de coltunas.
15. Apropo, resturile de aluat ramase dupa decuparea cercurilor le formati din nou intr-o bila, lasati 5 minute sa se odihneasca apoi iarasi intindeti si decupati.
16. Aranjati biscuitii cu mere milopitakia in tava de copt.
17. Le coaceti in cuptorul preincalzit la 180 de grade timp de 15-20 de minute, pana se rumenesc usor.
Lasati sa se raceasca complet, apoi optional puteti sa-i ornati cu zahar pudra inainte de servire.
Pofta Buna!
Popcorn de casa 

Ingrediente:
● Porumb de floricele - 1 pahar  (se mai numeste porumb pentru popcorn)
● Ulei - 100 ml  (puteti folosi orice ulei fara miros prea intens, sau unt(eventual unt clarifiat-ghee))
● Sare - 1 lingura 

Mod de preparare:
1. Asa arata porumbul pentru floricele, deci aveti grija sa nu luati oricare porumb uscat pentru asta - trebuie sa fie clar mentionat ca se foloseste la popcorn.
2. Pentru 1 pahar de porumb uscat aveti nevoie de un tuci mare(sau oala cu fund mai gros) de aproximativ 7 litri volum.
Daca nu aveti un vas atat de mare, puteti folosi o tigaie adanca cu capac - dar neaparat micsorati proportional si cantitatea de porumb!
3. Deci puneti pe foc oala cu ulei si lasati sa se incinga bine.
4. In acest timp pregatiti si masurati porumbul pentru floricele.
5. Cand s-a incalzit bine uleiul, adaugati in el porumbul si sarea.
6. Amestecati repede cu o lingura si puneti capacul la tuci.
Lasati in continuare oala pe foc mediu spre mare si asteptati.
7. Peste cateva minute incepe show-ul - porumbul se desface si sare, iar datorita capacelor moderne de sticla puteti observa acest proces foarte frumos.
Maria mea mica a fost foarte incantata de el :)
8. Foarte repede oala se umple cu popcorn, iar cand nu mai auziti pocnituri inchideti focul si dati capacul la o parte.
9. Apoi il treceti in boluri si savurati, cat e fierbinte pare putin mai moale, dar se raceste repede si devine crocant si delicios. Il mai reglati dupa gust cu sare, dar asta depinde de gusturile fiecaruia.
Oricum, manutele mici se apuca repede de furat floricele...abia mai reuseam sa fac poza finala :)
Pofta Buna!
Clatite pufoase din faina de cocos - fara gluten si low-carb 

Ingrediente:
● Oua - 5 buc 
● Lapte batut/iaurt/chefir - 300 ml  (se poate folosi si smantana mai grasa, sau chiar mascarpone)
● Faina de cocos - 60 g 
● Tarate de psyllium - 20 g 
● Praf de copt - 10 g 
● Sare - 0.25 lingurite  (si 1 lingura de zahar sau indulcitor, dupa preferinte)
● Ulei de cocos - 100 g  (puteti inlocui cu Ghee)
● Smantana - 200 g  (pentru servit, si niste fructe sau dulceata fara zahar)

Mod de preparare:
1. Intr-un bol amestecati faina de cocos cu taratele de psyllium, praful de copt si sarea.
2. Intr-un alt bol mai mare bateti ouale si adaugati laptele batut/iaurtul.
3. Eu pun si o lingura de indulcitor(sau zahar), amestecati bine.
4. Acum adaugati compozitia din faina de cocos, amestecati bine cu telul sa nu fie cocoloase.
5. Observati imediat ca aluatul este ceva mai lichid, lasati-l la o parte timp de 10-15 minute.
6. Si acum observati ce se intampla - faina de cocos se umfla si aluatul devine ceva mai gros si dens. Asta imi place cel mai mult la ea, nu este nevoie sa folositi multa si in plus are pret rezonabil. 
Mi se pare una din cele mai bune pentru deserturile low-carb, mai ales din motivele de mai sus :)
7. Am folosit ulei de cocos ecologic(SanoVita) pentru a praji clatitele, chiar va recomand sa-l aveti si folositi cu incredere la gatit/prajit/copt, etc.
8. Pun cam 2-3 linguri intr-o tigaie medie si il incalzesc bine.
9. Apoi iau cu lingura aluatul de clatite si il pun in tigaie. Fiindca este dens il mai turtesc si ii dau o forma rotunda de clatita - nu este un aluat curgator.
10. Prajesc clatitele la foc mediu spre mic chiar, au tendinta sa se rumeneasca repede.
11. Cu o spatula se intorc pe partea cealalta pana se rumenesc la fel de frumos.
12. Pe parcurs le scot pe o farfurie mai mare si in tigaie reiau procesul - pun ulei de cocos, adaug si formez clatitele cu lingura si le rumenesc pe ambele parti.
13. Observati aici si sectiunea, pe langa faptul ca sunt pufoase, mai sunt si fragede, moi si foarte aromate.
14. Noua ne plac mult servite pe langa o lingura de smantana sau iaurt grecesc, niste fructe de padure sau dulceata(preferata mea Dulceata fara zahar si fara fierbere).
Pofta Buna!
Rulada rapida cu mere 

Ingrediente:
● Oua - 4 buc 
● Faina alba calitate superioara - 4 linguri 
● Zahar - 6 linguri  (4 pentru aluat si 2 pentru mere)
● Praf de copt - 0.5 lingurite 
● Mere - 4 buc  (de marime medie)
● Coaja de lamaie rasa - 0.5 lingurite  (optional)

Mod de preparare:
1. Merele se curata de coaja si samburi, se dau prin razatoare. Apoi se scurg bine, se amesteca cu zahar, coaja de lamaie sau scortisoara.
2. Pe o tava de cuptor se pune hartie de copt si se intind uniform merele, sa acopere toata suprafata.
3. Acum facem aluatul:
- se separa albusurile de galbenusuri;
- albusurile se bat spuma tare cu mixerul;
4. Galbenusurile se bat spuma, se adauga zaharul(4 linguri) si se mai bat pana devin o compozitie alba.
5. Adaugati faina si praful de copt, amestecati putin cu mixerul.
6. Se incorporeaza atent albusurile in compozitia de mai sus - amestecati usor.
7. Turnati aluatul in tava  si il intindeti peste mere.
8. Puneti tava pentru15-20 de minute la cuptor preincalzit la 200 grade.
9. Este gata cand se rumeneste frumos.
10. Rasturnati rulada pe un prosop de bucatarie, asa ca sa vina cu hartia in sus.
11. Scoateti usor hartia.
12. Incepeti usor sa rulati prajitura, cat este inca fierbinte.
13. O rulati strans si lasati sa se racoreasca.
14. Taiata atent cu un cutit poate fi servita si calda, dar parca este mai buna rece, putin mai patrunsa.
Pofta Buna!